Ministerstvo školstva SR, Stromová 1, 813 30 Bratislava

Zápis
z rokovania prorektorov pre vzdelávanie VVŠ konaného dňa 2. júla 2009
na MŠ SR v Bratislave

Rokovanie prorektorov pre vzdelávanie a informatiku VŠ a zástupcov MŠ SR sa konalo na základe pozvánky prof. Ing. Františka Schlossera, CSc., VSÚ MŠ SR zo dňa 29. júna 2009 formou videokonferencie v priestoroch Ministerstva školstva Slovenskej republiky, Stromová 1, Bratislava v zasadacej miestnosti na 7. Poschodí a pripojených vysokých škôl dňa 2. júla 2009 od 9,00 h.  

Program: 
1)	Otvorenie   
2)	Centrálny register evidencie záverečných prác (CRZP)
3)	Metodika rozpisu dotácií
4)	Doktorandské štúdium
5)	Elektronický protokol o záverečnej skúške
6)	KEGA – VEGA 
7)	Rôzne

k bodu 1) 
Otvorenie a privítanie prítomných vykonal vedúci služobného úradu MŠ SR (ďalej len VSÚ) prof. Ing. František Schlosser, CSc., ktorý ďalej viedol rokovanie videokonferencie. 
k bodu 2)
VSÚ:
•	informoval prítomných o obsahovej a technickej stránke Centrálneho registra evidencie záverečných prác (CRZP), ktorý je priamo vo väzbe na Centrálny register evidencie publikačnej činnosti (CREPČ) a Centrálny register študentov (CRŠ). Požiadavka sekcie vysokých škôl je usmernenie (smernica). Pre jednotný systém evidencie sa spracováva smernica s predpokladanou účinnosťou od 1.9.2009. Problematika sa bude riešiť na základe zásad prerokovaných v predchádzajúcom období s knihovníkmi a na SRK (iniciovala riešenie problematiky) v priebehu augusta
•	požiadal prítomných o pripomienky a stanovisko, ktoré považujú VVŠ za dôležité a potrebné pri spracovaní záverečných prác v elektronickej forme na mailovú adresu: frantisek.schlosser@minedu.sk, riešiteľovi projektu prof. RNDr. Liborovi Vozárovi, CSc. - rektor@ukf.sk a daniela.siposova@minedu.sk.
Na záver vysoké školy privítali projekt CRZP. Upozorňujú na rozdielnosť záverečných prác technických vysokých škôl, napr. fakulty architektúry, ktoré nie všetky majú písomnú formu, ako aj na autorský zákon, čo musí smernica MŠ SR k sledovaniu záverečných prác riešiť.
k bodu 3)  
VSÚ informoval prítomných o metodike rozpisu dotácií, podľa ktorej sa budú vysoké školy financovať, najmä o:
•	zavedení koeficienta začlenenia podľa komplexnej akreditácie (univerzitné vysoké školy, odborné vysoké školy, nezačlenené vysoké školy) podľa nariadenia vlády a ukazovateľa KZU-6 (a KZV-3 a KZO-3)
•	zavedení koeficienta pre výskum a vývoj KZU-1 (KZV-1 a KZO-1)
•	pomere výkony v pedagogike ku výskumu 60:40
•	plánovanej zmene v položke tovary a služby (so zohľadnením skutočných nákladov materiálovej povahy).  
 
k bodu 4)  
VSÚ informoval o problematike postdoktorandov na vysokých školách. Zástupcovia vysokých škôl informovali o tom, že podali žiadosti na zvýšenie počtu doktorandov. 
Zástupca sekcie vysokých škôl, p. Jurkovič informoval o tom, že požiadavky boli spracované a o konečnom riešení rozhodne p. minister, ktorému boli požiadavky vysokých škôl postúpené.  P. minister si vyžiadal doplňujúce informácie. Taktiež má požiadavku na Štatút postdoktoranda, pretože situácia si vyžaduje toto riešenie. S tým súvisí aj otázka financovania, kvalita vysokých škôl vzrastie. 
VSÚ informoval, že je potreba ďalšieho riešenia aj na inej úrovni ako je videokonferencia, resp. aj osobným stretnutím. Požiadal o pomoc pri spracovaní štatútu postdoktoranda.

 k bodu 5)  
Vysoké školy privítali riešenie protokolu o záverečnej skúške elektronicky, niektoré to už riešia týmto spôsobom. Odporúča sa aj anglické verzia a väzba na Sociálnu poisťovňu.
k bodu 6)  
VSÚ informoval o konaní seminára a oslovil zúčastnených na videokonferencii s požiadavkou na návrhy, ktoré by prispeli k lepšiemu riešeniu schválených projektov a zvýšili by úroveň súťaže o získanie projektov. Uvažuje sa nad zriadením vnútorného grantového systému s položkami VEGA a KEGA. VSÚ požiadal o zaslanie námetov sekcii vysokých škôl.
k bodu 7)  
V rôznom sa zúčastnení videokonferencie vyjadrili k bodom videokonferencie. Zdôraznili potrebu zvýšenia počtu doktorandov, riešenie problematiky postdoktorandov. Žiadali odstrániť technické problémy pri projektoch KEGA a VEGA s tým, že podporujú ich existenciu i naďalej. 
Zúčastnení sľúbili zaslať pripomienky písomne, ako aj elektronické kontakty..

VSÚ poďakoval prítomným za aktívnu účasť. 

Zapísala: Daniela Šipošová
V Bratislave dňa 6.7.2009.
                                                                       Prof. Ing. František Schlosser, CSc., v.r.
                                                                              vedúci služobného úradu